โรงเรียนสาธิต 96 แห่งทั่วประเทศ พร้อมสอนออนไลน์
ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัย และนวัตกรรม (อว.) เปิดเผยว่า อว.เรียกประชุม ผอ.โรงเรียนสาธิตในสังกัด อว. 96 แห่งทั่วประเทศ เพื่อหารือถึงแนวทางในการปรับแผนการเรียนการสอนหากโรงเรียนสาธิตจำเป็นต้องเลื่อนเปิดเทอม เหมือนโรงเรียนในสังกัดกระทรวงศึกษาธิการ และการเตรียมความพร้อมในการเรียนการสอนออนไลน์ ซึ่งเป็นผลกระทบจากเหตุการณ์วิกฤติโควิด-19 หากเหตุการณ์ยังยืดเยื้อต่อไป ล่าสุด อว.ร่วมกับบริษัท ไมโครซอฟท์ (ประเทศไทย) ในการนำนวัตกรรมการเรียนการสอนออนไลน์ ผ่านแอปพลิเคชัน ไมโครซอฟต์ ทีมส์ กับบริการไมโครซอฟต์ ออฟฟิศ 365 เอ 1 (Microsoft Office 365 A1) สู่โรงเรียน สาธิตจำนวน 96 แห่ง โดยไม่มีค่าใช้จ่ายในการใช้ซอฟต์แวร์ หลังจากที่ได้ใช้ในระดับมหาวิทยาลัยมีผลลัพธ์ที่น่าพอใจอย่างมากด้าน ผศ.ว่าที่ ร้อยตรี ดร.กิตติคุณ รุ่งเรือง รองอธิการบดีมหาวิทยาลัยศรีนครินทรวิโรฒ กล่าวว่า ขอเสนอให้โรงเรียนสาธิตในสังกัด อว. เปิดพร้อมกันทั้งหมดในวันที่ 1 ก.ค.นี้ เพื่อสอดคล้องกับการศึกษาระดับขั้นพื้นฐานทั้งประเทศ และให้เตรียมรูปแบบการศึกษาระบบออนไลน์ใช้ในอนาคต หากสถานการณ์โควิด-19 ยืดเยื้อผศ.ชวลิต สูงใหญ่ ผอ.โรงเรียนสาธิต มศว. ประสานมิตร (ฝ่ายมัธยม) กล่าวว่า รูปแบบการเรียนการสอนของเราคาดว่าจะเริ่มต้นเรียนออนไลน์ครั้งแรกในวันที่ 18 พ.ค.-18 มิ.ย.นี้ สำหรับการเรียนภาคฤดูร้อน ใน 3 ระดับชั้นผศ.ดร.มาเรียม นิลพันธุ์ คณบดีคณะศึกษาศาสตร์ มหาวิทยาลัยศิลปากร กล่าวว่าโรงเรียน ได้อบรมบุคลากรเพื่อสอนออนไลน์แล้ว ขณะนี้อยู่ระหว่างการทำบทเรียนออนไลน์.
อว.เรียกประชุม ผอ.โรงเรียนสาธิตในสังกัด อว. 96 แห่งทั่วประเทศ เพื่อหารือถึงแนวทางในการปรับแผนการเรียนการสอนหากโรงเรียนสาธิตจำเป็นต้องเลื่อนเปิดเทอม
โรงเรียนสาธิต,เลื่อนเปิดเทอม,เรียนออนไลน์,การเรียนการสอนออนไลน์,เรียนหนังสือออนไลน์,ไมโครซอฟต์ ทีมส์,การศึกษา